**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Relații Publice Nr. înregistrare: 17732/06.05.2025**

**Comunicat de presă**

**Cine are chef de parcare “cu vedere la istorie”, plătește ca-n vremurile moderne!**

Un șofer s-a gândit că Piața Sfatului e un loc numai bun pentru o parcare ”boemă” în inima orașului la ora 01:30, în noaptea de 5/6 mai...

Protagonistul nostru a fost identificat în cel mai scurt timp de polițiștii locali din cadrul Serviciului Ordine și Liniște Publică care patrulau în zona Centrului istoric.

”Visul unei nopți de mai” a fost spulberat de amenda în valoare de 1500 de lei pentru încălcarea prevederilor HCL 243/2005(R) privind aprobarea Regulamentului privind eliberarea şi folosirea permiselor de Liberă Trecere pentru circulația pe străzile din Municipiul Braşov, ce a fost aplicată conducătorului auto de colegii noștri.